**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за транспорт и врски |
| Назив на предлогот на закон: | Предлог Закон за изменување и дополнување на Законот за урбанистичко планирање |
| Одговорно лице и контакт информации: | Ана Ѓорѓиoска, кабинет на министер  Вјолца Ахмети Круезиу, Раководител на Сектор за нормативни и правни работи  02 3145-410 vjolca.ahmeti@mtc.gov.mk |
| Вид на Извештај: | Нацрт  Предлог |
| Обврската за подготовка на предлогот на закон произлегува од: | Годишна програма за работа на Владата на Република Северна Македонија  НПАА  Заклучок на Владата на Република Северна Македонија  Друго (консултации со научни институти) |
| Поврзаност со Директивите на ЕУ: | Нема |
| Дали нацрт извештајот содржи информации согласно прописите кои се однесуваат на класифицираните информации: | Да  Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: | \_\_\_\_.12.2023 година |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | Декември 2023 година |

**1. Опис на состојбите во областа и дефинирање на проблемот**

1.1 Опис на состојбите

Со Законот за урбанистичко планирање („Службен весник на Република Северна Македонија“ број 32/20 и 111/23) се уредува системската и хиерархиската уреденост на урбанистичкото планирање во системот на просторното и урбанистичкото планирање, целите и начелата на урбанистичкото планирање и уредувањето на просторот, видовите и содржината на урбанистичките планови, условите за вршење на работите од областа на урбанистичкото планирање, постапките за изработување, донесување и спроведување на урбанистичките планови, надзорот над спроведувањето на одредбите на овој закон, како и други работи од областа на урбанистичкото планирање.

1.2 Причини за проблемите кои се предмет на разгледување

Законот за урбанистичко планирање треба да се усогласи со Законот за јавните набавки поради што е потребно изборот на изработувачот на урбанистичките планови и урбанистичките проекти, односно вршителот на работите од урбанистичкото планирање да се споведе врз основа на јавен оглас кој се објавува согласно со Законот за јавните набавки.

**2. Цели на предлог регулативата**

Целта на изменување и дополнување на Законот за урбанистичко планирање е доуредување на одредбите за урбанистичко планирање во врска со зафаќањето на земјоделско земјиште од I до IV катастарска класа и усогласување на Законот за урбанистичко планирање со Законот за јавни набавки.

**3. Можни решенија (опции)**

3.1 Опис на решението „не прави ништо“

Опцијата “не прави ништо” не е прифатлива опција од причина што ова решение значи да не се донесе предложениот закон. Доколку не се донесе предложеното решение нема да се изврши хармонизација со системските закони.

3.2 Опис на можните решенија (опции) за решавање на проблемот

Ќе се доприцизираат одредбите за урбанистичко планирање во врска со зафаќањето на земјоделско земјиште од I до IV катастарска класа.

Изборот на вршителот за работи од урбанистичкото планирање што ги вршат правни лица со лиценца за изработување на урбанистички планови, за планови и проекти финансирани со средства од буџетот на општината, општината на градот Скопје и градот Скопје ќе се спроведува на начин и постапка согласно со Законот за јавните набавки.

1. **Проценка на влијанијата на регулативата**

Можни позитивни и негативни влијанија од секоја од опциите:

* 1. Економски влијанија ИМА

Со донесување на предлог на законот се обезбедува континуитет во делот на урбанистичкото планирање во руралните односно градските општини.

4.2 Фискални влијанија НЕМА

Не се потребни дополнителни фискални импликации за спроведување на одредбите од овој закон од буџетот на Република Северна Македонија или буџетот на општините.

4.3 Социјални влијанија ИМА

Се подобруваат условите за живот преку обезбедување на континуитет во планските документи во руралните односно градските средини и реализација на потребите за домувањето со сите неопходни инфраструктури и градби кои се во функција и овозможуваат подобра социјализација на жителите со продолжување на рокот за донесување на урбанистичките планови започнати по други закони.

4.4 Влијанија врз животната средина НЕМА

Влијанијата врз животната средина се сведени на минимум со тоа што со планските документации се планира одржлив просторен развој, сочувување на квалитетот и унапредување на животната средина и природата и справување со климатските промени во руралните односно градските средини.

4.5 Административни влијанија и трошоци – нови трошоци во однос на оваа предлог измена на законот НЕМА

а) трошоци за спроведување - НЕМА

б) трошоци за почитување на регулативата - НЕМА

**5. Консултации**

* 1. Засегнати страни и начин на вклучување

Во процесот на изработувањето на Предлог законот, со барање на мислење за работниот текст на законот се вклучени следните институции: Секретаријат за законодавство, Министерство за финансии, Министерство за земјоделство, шумарство и водостопанство, Министерство за животна средина и просторно планирање, Биро за јавни набавки и Агенција за просторно планирање.

* 1. Преглед на добиените и вградените мислења

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните решенија (опции)

Ќе се прецизира начинот на кој што се одобрува планската програма за урбанистичките планови во врска со зафаќањето на земјоделско земјиште од I до IV катастарска класа.

Ќе се прецизира начинот на кој што се одобрува проектната програма за урбанистичките проекти во врска со зафаќањето на земјоделско земјиште од I до IV катастарска класа.

Законот за урбанистичко планирање ќе се усогласи со Законот за јавните набавки.

Ќе се продолжи рокот за донесување на урбанистичките планови започнати по други закони.

6.2 Ризици во спроведувањето и примената на секое од можните решенија (опции)

Според досегашната анализа и оцена на состојбите, не се детектирани одредени ризици кои би можеле да се појават во спроведувањето и примената на ова решение.

* 1. Препорачано решение со образложение

Се препорачува донесување на овој предлог закон заради пропишување на предложените одредби со кои се даваат можности за поедноставување/подобрување на постапките за донесување на урбанистички планови и одобрување на урбанистички проекти.

**7. Спроведување на препорачаното решение**

7.1 Потреба од менување на закони и подзаконска регулатива во областа или други сродни области

За спроведување на овој предлог на закон има потреба од менување на закони.

Потребно е менување на Правилникот за формата и содржината на барањето за издавање на лиценца, формата и содржината на барањето за издавање на овластување и потребната документација, од причина што правното лице за да врши стручна ревизија наместо да му се издаде извод од регистарот, со новиот предлог се предлага да му се издаде потврда дека е запишан во регистарот на правни лица кои ги исполнуваат условите за вршење на стручна ревизија.

7.2 Потребни подзаконски акти и рок за нивно донесување

Правилник за формата и содржината на барањето за издавање на лиценца, формата и содржината на барањето за издавање на потврда, формата и содржината на барањето за издавање на овластување и потребната документација.

7.3 Органи на државната управа, државни органи и други органи надлежни за спроведување:

Министерство за транспорт и врски, Министерство за земјоделство, шумарство и водостопанство, Министерство за животна средина и просторно планирање, општините, општините во Градот Скопје и Градот Скопје.

* 1. Активности за обезбедување на ефикасно спроведување на предлогот на закон

Преку доследно почитување на законот и со соодветно укажување, консултирање и меѓусебна соработка на сите инволвирани страни ќе се овозможи ефикасно спроведување на законот.

**8. Следење и евалуација**

* 1. Начин на следење на спроведувањето

Министерството за транспорт и врски, општините, општините во Градот Скопје и Градот Скопје ќе ја следат имплементацијата на законските решенија, преку неговата примена.

8.2 Евалуација на ефектите од предлогот на закон и рокови

Со предлог на законот се обезбедува континуитет во делот на урбанистичкото планирање што директно влијае на вкупниот економскиот раст.

Министерството за транспорт и врски во соработка со сите инволвирани страни односно субјекти, по истекот на соодветен период (од најмалку две години) би можело да даде соодветна евалуација на ефектите од примената на овој закон. По овој период може да се очекува урбанистичките планови донесени согласно овој закон со кој е предвидена поголема инклузивност и партиципативност на јавноста во постапката за изработување, донесување и спроведување на плановите и подобрување на севкупно живеење преку остварување на јавниот интерес и заштита на приватниот интерес.

Како индикатори ќе се користат:

- број на донесени урбанистички планови и проекти; и

- број на спроведени постапки за изборот на изработувачот на урбанистичките планови и урбанистичките проекти, односно вршителот на работите од урбанистичкото планирање.

**Изјава од Државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: \_\_\_\_\_\_\_\_\_\_\_\_\_**

**.........................................................**

**потпис на државниот секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

**потпис на министерот**